CELEX: 32010R0685
Language: bg
Date: 2010-07-26 00:00:00
Title: Регламент (ЕС) № 685/2010 на Съвета от 26 юли 2010 година за определяне на възможностите за риболов на хамсия в Бискайския залив за риболовен сезон 2010—2011 г. и за изменение на Регламент (ЕС) № 53/2010

31.7.2010   
            
            
               BG
            
            
               Официален вестник на Европейския съюз
            
            
               L 199/1
            
         РЕГЛАМЕНТ (ЕС) № 685/2010 НА СЪВЕТА
   от 26 юли 2010 година
   за определяне на възможностите за риболов на хамсия в Бискайския залив за риболовен сезон 2010—2011 г. и за изменение на Регламент (ЕС) № 53/2010
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               Задължение на Съвета е да определи общия допустим улов (ОДУ) по вид риболовна дейност или група риболовни дейности. Възможностите за риболов следва да бъдат разпределени между държавите-членки по такъв начин, че да се осигури относителна стабилност за риболовните дейности на всяка държава-членка за всички запаси или видове риболов и като се вземат надлежно предвид целите на общата политика в областта на рибарството, установени в Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1).
            
         
               (2)
            
            
               С Регламент (ЕС) № 53/2010 на Съвета (2) се определиха възможностите за риболов на определени рибни запаси, включително за запаса от хамсия в Бискайския залив (зона VIII на ICES) за 2010 г.
            
         
               (3)
            
            
               Новият ОДУ за риболовния сезон 2010—2011 г. следва да бъде определен въз основа на наличните научни становища, като се вземат под внимание биологичните и социално-икономическите аспекти и като в същото време се гарантира еднакво третиране на различните риболовни сектори. За запаса от хамсия в Бискайския залив становището на Научно-техническия и икономически комитет по рибарство (НТИКР) от 16 юли 2010 г. се основава на риболовния сезон от 1 юли всяка година до 30 юни на следващата година.
            
         
               (4)
            
            
               За целите на устойчивото управление на запаса и опростяването е уместно да се определи нов ОДУ за този запас и да се определят нови квоти за държавите-членки в съответствие с посочените по-горе дати за риболовния сезон 2010—2011 г.
            
         
               (5)
            
            
               С цел да осигури многогодишен план за запаса от хамсия в Бискайския залив, обхващащ риболовния сезон и установяващ правило за улов, което да се приложи при определянето на възможностите за риболов, на 29 юли 2009 г. Комисията представи предложение за Регламент за създаване на дългосрочен план за запаса от хамсия в Бискайския залив и за риболова, насочен към този запас. В становището на НТИКР биомасата на запаса се оценява приблизително на 51 350 тона. Като се вземе предвид посоченото предложение на Комисията и се вземе под внимание това, че оценката на въздействието в основата на предложението представлява последната оценка на въздействието на решенията относно възможностите за риболов на запаса от хамсия в Бискайския залив, е подходящо ОДУ за този запас да бъде определен в съответствие с него. Следователно ОДУ за риболовния сезон от 1 юли 2010 г. до 30 юни 2011 г. следва да бъде определен на 15 600 тона.
            
         
               (6)
            
            
               С оглед на специфичния обхват и време на прилагане на възможностите за риболов на хамсия е уместно тези възможности за риболов да бъдат определени чрез отделен регламент и да се измени съответно Регламент (ЕС) № 53/2010. Риболовът следва обаче да продължи да се подчинява на общите разпоредби на Регламент 53/2010 относно условията за използване на квотите.
            
         
               (7)
            
            
               В съответствие с член 2 от Регламент (ЕО) № 847/96 на Съвета от 6 май 1996 г. относно определяне на допълнителните условия за годишното управление на допустимите количества улов и на квотите (3) е необходимо да се установи до каква степен запасът от хамсия в Бискайския залив е обект на мерките, установени в посочения регламент.
            
         
               (8)
            
            
               С оглед на началото на този риболовен сезон и за целите на годишното докладване на улова настоящият регламент следва да влезе в сила незабавно и да се прилага от 1 юли 2010 г. Със същата цел изменението на възможностите за риболов, установени с Регламент (ЕС) № 53/2010, следва да се прилага от 1 януари 2010 г.,
            
         ПРИЕ НАСТОЯЩИЯ РЕГЛАМЕНТ:
   Член 1
   Възможности за риболов на хамсия в Бискайския залив
   1.   Общият допустим улов (ОДУ) и неговото разпределяне между държавите-членки за риболовния сезон между 1 юли 2010 г. и 30 юни 2011 г. за запаса от хамсия в зона VIII на ICES, както е определена в Регламент (ЕО) № 218/2009, е, както следва (в тонове живо тегло):
   
               
                           Вид
                        
                        
                           :
                        
                        
                           Хамсия
                           
                              Engraulis encrasicolus
                           
                        
                     
            
               
                           Зона на ICES
                        
                        
                           :
                        
                        
                           VIII
                           (ANE/08.)
                        
                     
         
               Испания
            
            
               14 040
            
            
                
            
            
                
            
         
               Франция
            
            
               1 560
            
            
                
            
            
                
            
         
               ЕС
            
            
               15 600
            
            
                
            
            
                
            
         
               ОДУ
            
            
               15 600
            
            
                
            
            
               
            
         2.   Разпределянето на възможностите за риболов, определени в параграф 1, и тяхното използване се подчиняват на условията, установени в членове 7, 10 и 13 от Регламент (ЕС) № 53/2010.
   3.   Запасът, посочен в параграф 1, се счита за подлежащ на аналитичен ОДУ за целите на Регламент (ЕО) № 847/96. Прилагат се член 3, параграфи 2 и 3 и член 4 от посочения регламент.
   Член 2
   Изменение на Регламент (ЕС) № 53/2010
   В приложение IA към Регламент (ЕС) № 53/2010 вписването, отнасящо се за хамсия в зона VIII, се заменя със следното:
   
      
                  
                              „Вид
                           
                           
                              :
                           
                           
                              Хамсия
                              
                                 Engraulis encrasicolus
                              
                           
                        
               
                  
                              Зона
                           
                           
                              :
                           
                           
                              VIII
                              (ANE/08.)
                           
                        
            
                  Испания
               
               
                  6 300
               
               
                   
               
               
                   
               
            
                  Франция
               
               
                  700
               
               
                   
               
               
                   
               
            
                  ЕС
               
               
                  7 000
               
               
                   
               
               
                   
               
            
                  ОДУ
               
               
                  7 000 (4)
                  
               
               
                   
               
               
                  
               
            
   Член 3
   Влизане в сила
   Настоящият регламент влиза в сила в деня след публикуването му в Официален вестник на Европейския съюз.
   Той се прилага от 1 юли 2010 г., с изключение на член 2, който се прилага от 1 януари 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 26 юли 2010 година.
      
         
            За Съвета
         
         
            Председател
         
         S. VANACKERE
      
   
   
      (1)  ОВ L 358, 31.12.2002 г., стр. 59.
   
      (2)  ОВ L 21, 26.1.2010 г., стр. 1.
   
      (3)  ОВ L 115, 9.5.1996 г., стр. 3.
   
      (4)  ОДУ, приложим от 1 януари до 30 юни 2010 г.“